b'\n_START_ARTICLE_\nSt David\xe2\x80\x99s\n_START_PARAGRAPH_\nSt David\xe2\x80\x99s (kymriksi Tyddewi) on kaupunki Walesissa. Se on Yhdistyneen kuningaskunnan pienin kaupunki: Vuonna 2001 siell\xc3\xa4 oli 1\xc2\xa0797 asukasta. Kaupunki on rakennettu St Davidin tuomiokirkon ymp\xc3\xa4rille._NEWLINE_St David\xe2\x80\x99s oli keskiajalla suosittu pyhiinvaelluskohde; paavin antaman ohjeen mukaan kaksi pyhiinvaellusta St David\xe2\x80\x99siin vastasi pyhiinvaellusta Roomaan ja kolme vastasi pyhiinvaellusta Jerusalemiin. Walesin suojeluspyhimys, Pyh\xc3\xa4 David (engl. St David), on mahdollisesti syntynyt l\xc3\xa4hiseudulla. H\xc3\xa4nen pyh\xc3\xa4inj\xc3\xa4\xc3\xa4nn\xc3\xb6ksekseen uskottuja luita s\xc3\xa4ilytettiin katedraalissa, joka sijaitsee Pyh\xc3\xa4n Davidin perustaman luostarin paikalla; katedraali on kuitenkin ry\xc3\xb6stetty moneen kertaan. Katedraalin vieress\xc3\xa4 on piispanlinnan rauniot 1300-luvulta.'